Suchinthana/ta-wikipedia huggingface dataset:
2024 உருசிய அரசுத்தலைவர் தேர்தல்

உருசியாவின் 8-ஆவது அரசுத்தலைவர் தேர்தல் 2024 மார்ச் 15 முதல் மார்ச் 17 வரை நடைபெற்றது.. வெற்றி பெறும் வேட்பாளர் 2024 மே 7 அன்று புதிய அரசுத்தலைவராகப் பதவியேற்பார். 6 சுயேச்சை வேட்பாளர்களும், 9 அரசியல் கட்சி வேட்பாளர்களுமாக மொத்தம் 15 பேர் தேர்தலில் போட்டியிட விண்ணப்பித்துள்ளனர்.இத்தேர்தலில் விளாதிமிர் பூட்டின் அவர்கள் 6வது முறையாக வெற்றிப் பெற்றார். 

நடப்பு அரசுத்தலைவரும் சுயேச்சை வேட்பாளருமான விளாதிமிர் பூட்டின் 2020 அரசியலமைப்பு திருத்தச் சட்டத்தின் மூலம் மீண்டும் போட்டியிடத் தகுதி பெற்றார்.

2018 அரசுத்தலைவர் தேர்தலில் இருந்ததைப் போலவே, உருசிய எதிர்க்கட்சியின் மிக முக்கியமான உறுப்பினரான அலெக்சேய் நவால்னி குற்றவியல் தண்டனையின் காரணமாக போட்டியிடுவது தடுக்கப்பட்டது. தேர்தலின் போது அவர் சிறையில் இருப்பார் என்று எதிர்பார்க்கப்பட்டது, இருப்பினும், 2024 பெப்ரவரி 16 அன்று அவர் சிறையிலேயே இறந்தார். நவால்னிக்கு எதிரான குற்றவியல் வழக்குகள் அரசியல் உள்நோக்கம் கொண்டதாகப் பரவலாகக் கருதப்பட்டது. இதன் விளைவாக, பல பார்வையாளர்கள், குறிப்பாக மேற்கத்திய நாடுகளில், இத்தேர்தல் சுதந்திரமாகவோ அல்லது நியாயமாகவோ இருக்கும் என்று எதிர்பார்க்கவில்லை. மாறாக, 2022-இல் உக்ரைனுடன் முழு அளவிலான போரைத் தொடங்கியதில் இருந்து அரசியல் அடக்குமுறைகளை அதிகரித்து வருவதாகக் குற்றம் சாட்டப்பட்ட பூட்டின், தேர்தல் செயல்முறையில் ஆதிக்கம் செலுத்துவார் என்று அவர்கள் எதிர்பார்க்கிறார்கள்.

தகுதி 

2020 அரசியலமைப்பு திருத்தத்திற்கு முன்னர், உருசியாவின் அரசியலமைப்பின் 81-வது பிரிவின் 3-வது பிரிவின் படி, ஒருவர் தொடர்ந்து இரண்டு முறை அரசுத்தலைவர் பதவியை வகிக்க முடியாது, இது விளாதிமிர் பூட்டினை 2012-இல் அரசுத்தலைவராக அனுமதித்தது. அரசியலமைப்புச் சீர்திருத்தமானது ஒட்டுமொத்தமாக இரண்டு பதவிக் காலங்களுக்கு ஒரு கடினமான வரம்பை ஏற்படுத்தியது. இருப்பினும், அரசியலமைப்பு திருத்தத்திற்கு முன் வழங்கப்பட்ட விதிமுறைகள் கணக்கிடப்படாது. இது பூட்டினுக்கு மேலும் இரண்டு அரசுத்தலைவர் பதவிகளுக்குத் தகுதி அளிக்கிறது.

அரசியலமைப்பின் புதிய சட்ட விதிகளின் கீழ், அரசுத்தலைவர் வேட்பாளர் ஒருவர்:

குறைந்தது அகவை 35 ஆக இருக்க வேண்டும் (இவ்விதியில் மாற்றமில்லை);
குறைந்தது 25 ஆண்டுகள் (முன்பு 10 ஆண்டுகள்) உருசியாவில் வசித்திருக்க வேண்டும்;
தேர்தல் நேரத்திலோ அல்லது அதற்கு முன் எந்த நேரத்திலோ வெளிநாட்டுக் குடியுரிமை அல்லது வெளிநாட்டில் குடியிருப்பு அனுமதி இருக்கக்கூடாது.

அரசுத்தலைவர் தேர்தல் வேட்பாளர்கள்
இந்த பிரிவில் உள்ள வேட்பாளர்களின் பெயர்கள் வாக்குச்சீட்டில் இருக்கும்.

கருத்துக் கணிப்புகள்
பல பத்திரிகைகள் மற்றும் தொலைக்காட்சிகள் நடத்திய கருத்துக் கணிப்பில் சுயேச்சையாக நின்ற விளாதிமிர் பூட்டின் அவர்களே மீண்டும் வெற்றி பெறுவார் என்று அனைத்து கருத்துக் கணிப்புகள் கூறுகிறது.

தேர்தல் முடிவுகள்

குறிப்புகள்

மேற்கோள்கள் 

உருசியாவின் அரசியல்
2024 தேர்தல்கள்
ஓலாக்சு பிசிட்டாகோரம்

ஓலாக்சு பிசிட்டாகோரம் (தாவர வகைப்பாட்டியல்: Olax psittacorum) என்ற தாவரயினம், தாவரக் குடும்பமான  முல்லைக் குடும்பம்  என்பதுள் அமைகிறது. இந்த இனம்  மொரிசியசு  ரீயூனியன் ஆகிய நாடுகளில் காணப்பகிறது. இதன் வாழிடங்கள் அழிந்து வருவதால், மிக அருகிய தாவரமாக அறிவிக்கப்பட்டுள்ளது.

மேற்கோள்கள்

மிக அருகிய தாவரங்கள்
புவி நடுவரை அண்மிய வட்டணை

புவி நடுவரை அண்மிய வட்டணை(near-equatorial orbit) என்பது புவி நடுவரைத் தளத்துக்கு நெருக்கமாக அமையும்  வட்டணையாகும்.  இத்தகைய  வட்டணை 0° பாகை  சாய்வைக் கொண்டுள்ளது. புவியில்,  இத்தகைய வட்டணைகள் புவிநடுவரையின் அதே தளத்தில் உள்ள கற்பனையான வான்கோள பெருவட்ட நடுவரையில் உள்ளன. ஒரு புவிநிலைப்பு வட்டணை என்பது ஒரு குறிப்பிட்ட வகை புவிநடுவரை வட்டணையாகும், இது புவி  மைய ஒத்தியங்கும் வட்டணையாகும் . புவிநிலைப்பு வட்டணையில் உள்ள செயற்கைக்கோள் புவி மேற்பரப்பில் உள்ள பார்வையாளர்களுக்கு வானத்தில் எப்போதும் ஒரே புள்ளியில் நிலையானதாகத் தோன்றுகிறது.

புவிநடுவரை வட்டணைகள் நடைமுறையில் பல காரணங்களால் பயன்மிக்கதாக அமைகின்றன. விண்வெளிக்கு மனிதத் தொழில்நுட்ப ஏவுதலுகு, புவிநடுவரைக்கு அருகில் உள்ள தளங்களான, கொரோவில் உள்ள கயானா விண்வெளி மையம், பிரேசிலில் உள்ள அல்காந்தாரா ஏவுதள மையம்  போன்றவை, ஏவூர்திக்கு சில கூடுதல் வட்டணை வேகத்தை வழங்குவதால், விண்வெளி நிலையங்களுக்கு  ஏற்ற இடங்களாக உள்ளன. புவி சுழற்சி வேகம்,  நொடிக்கு 460மீ, ஏவப்படும் போது விண்கலத்திற்கு.  கூடுதல் வேகமாக அமைந்து விண்கலத்தை  வட்டணையில் செலுத்த தேவையான எரிபொருளைக் குறைக்கிறது. புவி கிழக்கு நோக்கிச் சுழல்வதால், கிழக்கு நோக்கி ஏவுவது மட்டுமே  விண்கல வேகத்தை அதிகரிக்கச் செய்கிறது. உண்மையில், புவிநடுவரையில் இருந்து மேற்கு நோக்கி ஏவுதல், குறிப்பாக கடினமாக உள்ளது, ஏனெனில் கூடுதல் சுழற்சி வேகத்தை எதிர்க்க கூடுதலான எரிபொருளைச் செலவழிக்க வேண்டும்.

புவிநடுவரை வட்டணைகள் தகவல்தொடர்பு போன்ற பிற நன்மைகளையும் வழங்குகின்றன: புவிநடுவரை வட்டணையில் உள்ள ஒரு விண்கலம், ஒவ்வொரு சுழற்சியிலும் விண்கலத்தின் புவிநடுவரை மீது நேரடியாக, சாய்ந்த  வட்டணையின் வேறுபடும் தரைத் தடவழிக்கு மாற்றாக கடந்து செல்கிறது. 

மேலும், புவிநடுவரை வட்டணையில் நேரடியாக ஏவுவது, ஒரு விண்கலத்தின் ஏவுதளப் பாதையில் விலையுயர்ந்த மாற்றங்களின் தேவையை நீக்குகிறது. கேப் கனாவரலின் 28° வ அகலாங்கிலிருந்து  நிலாவின்  வட்டணையின் 5° சாய்வை அடைவதற்கான முறை அப்பல்லோ திட்டத்தின் சாட்டர்ன் V  ஏவூர்தியின் ஏந்துசுமை திறனை 80% வரை குறைக்கும் என்று முதலில் மதிப்பிடப்பட்டது.

சாய்வு இல்லாத சுற்றுப்பாதை 
சாயாத வட்டணை என்பது ஒரு மேற்கோள்தளத்தில் இருந்தான இணத்தள வட்டணையாகும் .முன்னேறும் வட்டணைகளுக்கு வட்டணைச் சாய்வு 0°  ஆகவும் பிற்போக்கு சுற்றுப்பாதைகளுக்கு π (180°)  ஆகவும்ஆகும்.

மேற்கோள் தளம் ஒரு பாரிய கோள உடலின் புவிநடுவரைத்  தளமாக இருந்தால், இந்த வட்டணைகள் நிலநடுவரை வட்டணை என்று அழைக்கப்படுகின்றன, மேலும் சாயாத வட்டனை நிலநடுவரைக்கு அருகிலுள்ள வட்டணையின் ஒரு சிறப்பு நிகழ்வாகும்.

இருப்பினும், ஒரு சாயாத  வட்டணையை நிலநடுவரை மேற்கோள் தளத்திற்கு மட்டும் குறிப்பிட வேண்டிய  கட்டாயமில்லை. மேற்கோள் தளம் வான்கோள நடுவரைத் தளம் என்றால், அவை  வான்கோள நடுவரை வட்டணை என்று அழைக்கப்படுகின்றன.

சாயாத  வட்டணைகளில் கணுக்கள் இல்லாததால்,  அதனுடன் தொடர்புடைய  செவ்வியல்  வட்டணைக் கூறுகளும், ஏறுவரிசைக்  கணுவின் நெட்டாங்கும்  புவியண்மை பருமையும் வரையறுக்கப்படுவதில்லை. இந்த  வேளைகளில், ஒரு  வட்டணை முழுமையாக விவரிக்கப்படுவதை உறுதிப்படுத்த, மாற்று வட்டணைக் கூறுகள் அல்லது வேறுபட்ட வரையறைகள் பயன்படுத்தப்பட வேண்டும். 

ஒரு புவிநிலைப்பு வட்டணை என்பது பூமத்திய ரேகை  வட்டணையின் புவி ஒத்தியங்கும் வட்டணையின்  ஒருவகை எடுத்துக்காட்டு ஆகும், இது  புவிநடுவரையுடன்  இணைதளத்தில்  இருக்கும்.

மேலும் காண்க 

 வட்டணைகளின் பட்டியல்
 புவிநிலைப்பு வட்டணை
 வான்கோள நடுவரை
 வட்டனைச்  சாய்வு
 சாய்ந்த  வட்டணை

மேற்கோள்கள் 

புவியின் சுற்றுப்பாதைகள்
வானியங்கியல்
2024 தைவான் குடியரசுத் தலைவர் தேர்தல்

2024 தைவான் குடியரசுத் தலைவர் தேர்தல், தைவான் நாட்டின் குடியரசுத் தலைவர் மற்றும் துணை குடியரசுத் தலவர்களை வாக்காளர்கள் நேரடித் தேர்தல் மூலம் தேர்வு செய்வதாகும். இத்தேர்தல்கள்  13 சனவரி2024.அன்று நடைபெறுகிறது.   குடியரசுத் தலைவர் மற்றும் துணை குடியரசு தலைவர் தேர்தல்களில் வெற்றி பெறுபவர்கள் 20 மே 2024 அன்று பதவி ஏற்பர்.

குடியரசுத் தலைவர் பதவிக்கான வேட்பாளர்கள்

கட்சி மற்றும் வேட்பாளர்கள் பெயர்
 ஜனநாயக முன்னேற்றக் கட்சி  - ஹௌ யூ இ  
 குவாமிங்டங் கட்சி  - ஜாவ் ஷாவ்-கோங்  
 தைவான் மக்கள் கட்சி -சிந்தியா வூ

பின்னணி
தைவான் அரசியலமைப்பு சட்டப்படி, குடியரசுத் தலைவரின் பதவிக் காலம்  4 ஆண்டுகள் மட்டுமே. ஜனநாயக முன்னேற்றக் கட்சியைச் சேர்ந்த தற்போதைய குடியரசுத் தலைவர் சாய் இங்-வென் பதவிக் காலம் சனவரி 2024ல் முடிவடைகிறது.

கருத்துக் கணிப்புகள்

தேர்தல் முடிவுகள்

மேற்கோள்கள்

2024 தேர்தல்கள்
தைவான்
எசுக்வீலரா கம்பிரசா

எசுக்வீலரா கம்பிரசா (தாவர வகைப்பாட்டியல்: Eschweilera compressa) என்ற  இனமானது, லெசிதிடேசியே (Lecythidaceae) என்ற தாவரக்குடும்பத்தின் கீழ் அமைந்துள்ளது. இந்த தாவரயினம் பிரேசில் நாட்டின், தெற்கு பகுதியில் அதிகம் காணப்படுகிறது. அந்நாட்டில் இதன் வாழிடங்கள் அழிந்து வருவதால், இத்தாவரம் அழிந்து வரும் இனமாக செம்பட்டியல் அமைப்பு அறிவித்துள்ளது. இம்மரம் 3.5 மீட்டர் வரை வளரும் இயல்புடையது. மர வேலைபாடுகளுக்காக இம்மரங்கள் பெருமளவு வெட்டப்படுகின்றன. இந்த இனத்தின் பூக்கள் இருபக்க சமச்சீர் வடிவம் உடையதாகும். இதன் கனியானது, பெட்டகவகையைச்(loculicidal capsule) சார்ந்தது.

மேற்கோள்கள்

மிக அருகிய தாவரங்கள்
பூக்கும் தாவரங்கள்
தொழுப்பேடு

தொழுப்பேடு என்பது இந்தியா தீபகற்பத்தில் தமிழ்நாடு மாநிலத்தின் செங்கல்பட்டு மாவட்டத்திலுள்ள ஒரு புறநகர்ப் பகுதியாகும்.

அமைவிடம் 
தொழுப்பேடு பகுதியானது, () என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார்  உயரத்தில் அமைந்துள்ளது.

போக்குவரத்து

தொடருந்து நிலையம் 
தொழுப்பேடு பகுதியில் தொடருந்து நிலையம் ஒன்று உள்ளது. திருப்பதி மற்றும் புதுச்சேரி இடையே இயக்கப்படும் தொடருந்து இருமார்க்கங்களிலிருந்தும் தலா ஒரு முறை வீதம் தொழுப்பேடு தொடருந்து நிலையத்தில் இரண்டு முறைகள் நின்று செல்கின்றன.

சமயம் 
தொழுப்பேடு புறநகரில் அமையப் பெற்றுள்ள சுந்தர விநாயகர் கோயில், இராமகிருஷ்ண சுவாமி மடம் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்றன.

உசாத்துணைகள் 

செங்கல்பட்டு மாவட்டத்திலுள்ள ஊர்களும் நகரங்களும்
தொழுப்பேடு, செங்கல்பட்டு

தொழுப்பேடு என்பது இந்தியா தீபகற்பத்தில் தமிழ்நாடு மாநிலத்தின் செங்கல்பட்டு மாவட்டத்திலுள்ள ஒரு புறநகர்ப் பகுதியாகும்.

அமைவிடம் 
தொழுப்பேடு பகுதியானது, () என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார்  உயரத்தில் அமைந்துள்ளது.

போக்குவரத்து

தொடருந்து நிலையம் 
தொழுப்பேடு பகுதியில் தொடருந்து நிலையம் ஒன்று உள்ளது. திருப்பதி மற்றும் புதுச்சேரி இடையே இயக்கப்படும் தொடருந்து இருமார்க்கங்களிலிருந்தும் தலா ஒரு முறை வீதம் தொழுப்பேடு தொடருந்து நிலையத்தில் இரண்டு முறைகள் நின்று செல்கின்றன.

சமயம் 
தொழுப்பேடு புறநகரில் அமையப் பெற்றுள்ள சுந்தர விநாயகர் கோயில், இராமகிருஷ்ண சுவாமி மடம் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்றன.

உசாத்துணைகள் 

செங்கல்பட்டு மாவட்டத்திலுள்ள ஊர்களும் நகரங்களும்
செடேமோனோபோரசு அஃபினிசு

செடேமோனோபோரசு அபினிசு (Stemonoporus affinis) என்பது திப்டெரோகார்பசியே தாவரக் குடும்பத்தில் உள்ள இருபத்தாறு சிற்றினங்களில்   ஒன்றாகும். இதன் வாழிடமாக, ஈரமான வெப்பமண்டல நிலங்கள் உள்ளன. இது இலங்கை நாட்டில் மட்டும் காணப்படும் அகணியத் தாவர்ம் ஆகும். இதனைக் கண்டறிந்த தாவரவியலாளர் தவைட்சு ஆவார்.

மேற்கோள்கள்

மிக அருகிய தாவரங்கள்
இலங்கைத் தாவரங்கள்
அகணியத் தாவரங்கள்
நைக்டையோர்னிசு

நைக்டையோர்னிசு (Nyctyornis) என்பது பஞ்சுருட்டான் குடும்பப் பேரினமாகும். இது மெரோபிடே குடும்பத்தில் உள்ள பாசரின் பறவைகளுடன் நெருங்கிய தொடர்புடையது. இந்த பேரினத்தில் இரண்டு சிற்றினங்கள் மட்டுமே அங்கீகரிக்கப்பட்டுள்ளன. இது வெப்பமண்டல தெற்கு மற்றும் தென்கிழக்கு ஆசியாவில் காணப்படுகிறது.

நைக்டையோர்னிசு பேரினமானது இயற்கையியலாளர்களான வில்லியம் ஜார்டின் மற்றும் ப்ரிடாக்ஸ் ஜான் செல்பி ஆகியோரால் 1830-ல் அறிமுகப்படுத்தப்பட்டது. இந்த பெயர் பண்டைக் கிரேக்கச் சொல்லான நக்ட் என்பதிலிருந்து வந்தது, அதாவது இரவு அல்லது இரவுப்பொழுது என்பதாகும். ஆர்னிசு என்றால் பறவை குறிப்பதாகும். 2007-ல் வெளியிடப்பட்ட ஒரு மூலக்கூறு தொகுதி வரலாற்று ஆய்வு, இந்த பேரினமானது அடிப்படையானது மற்றும் தேனீ உண்ணும் குடும்பத்தின் மீதமுள்ள உறுப்பினர்களுடன் ஒரு சகோதர குழுவை உருவாக்குகிறது என்பதைக் காட்டுகிறது.

மற்ற தேனீ பிடிப்பான்களைப் போலவே, நைக்டையோர்னிசு பேரினத்தின் சிற்றினங்களும் நீண்ட வால்கள், நீண்ட கீழ்நோக்கிய அலகு மற்றும் கூர்மையான இறக்கைகள் கொண்ட வண்ணமயமான பறவைகள் ஆகும். இவை பெரிய தேனீ பிடிப்பான் ஆகும்.{ முக்கியமாகப் பச்சை, முக நிறம் இந்தச் சிற்றினத்தின் பெயரினைச் சுட்டிக் காட்டுகிறது. இந்த நிறம் சற்று தொங்கும் தொண்டை இறகுகள் வரை நீண்டு "தாடியை" உருவாக்குகிறது.

இரண்டு நைக்டையோர்னிசு சிற்றினங்கள் மட்டுமே தேனீ பிடிப்பான்கள் ஆகும். இவை கண் பட்டை இல்லாதவை மற்றும் இரு நிற அலகுகளைக் கொண்டுள்ளன. இவற்றின் ஓசை மற்ற தேனீ பிடிப்பான்களிடமிருந்து வேறுபடுகின்றன. இவற்றின் அளவு மற்றும் அதிக வட்டமான இறக்கைகள் மீரோப்சு பேரினத்தைச் சேர்ந்த உறுப்பினர்களைக் காட்டிலும் பறக்கும்போது வேறுபாட்டினை அளிக்கிறது.

மற்ற தேனீ பிடிப்பான்கள் பொதுவாக, முக்கியமாகப் பூச்சிகளை உண்ணுகின்றன. குறிப்பாகத் தேனீக்கள், குளவிகள் மற்றும் ஹார்னெட்டுகள். இவற்றைப் பறந்து செல்லும் போது பிடித்து உண்ணுகின்றன. ஆனால் இவை வேறுபட்ட உத்தியைக் கொண்டுள்ளன. இவை குழுக்களாக அல்லாமல் தனியாகவோ அல்லது இணைகளாகவோ வேட்டையாடுகின்றன. மேலும் நீண்ட நேரம் அசையாமல் அமர்ந்து இரையைத் தொடரும். நீல-தாடி கொண்ட தேனீ-உண்ணும் பறவைகள் பசுமையாக இருக்கும். மேலும் தேனீக்கள் சில நேரங்களில் ஒரு பறவையின் பிரகாசமான நீல தாடியால் ஈர்க்கப்படுகின்றன. இப்பறவையினை பூ எனத் தவறாகக் கூடத் தேனீக்கள் நினைக்கலாம். இவை மணல் கரைகளின் ஓரத்தில் சுரங்கம் போன்ற கூடுகளைக் கட்டுகின்றன.

மேற்கோள்கள் 

பறவைப் பேரினங்கள்
லுதிப்ரு வாசா

லுதிப்ரு வாசா (Lhüthiprü Vasa) இந்திய நாட்டின் நாகாலாந்து மாநிலத்தினைச் சேர்ந்த அரசியல்வாதி ஆவார். இவர் பி. சிலு ஏஓ ஆட்சியின் கீழ் பணியாற்றினார். மேலும் நாகாலாந்து சட்டமன்றத் தேர்தலில் சுயேச்சை வேட்பாளராக பெக் தொகுதியிலிருந்து நாகாலாந்து சட்டமன்றத்திற்கு முதல் முறையாக போட்டியின்றி தேர்ந்தெடுக்கப்பட்டார்.

மேற்கோள்கள் 

1993 இறப்புகள்
நாகாலாந்து அரசியல்வாதிகள்
ஆனந்தபுரம், கிளிநொச்சி

ஆனந்தபுரம் என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது கரைச்சி பிரதேச செயலாளர் பிரிவில் அமைந்துள்ளது. இது கிளிநொச்சி நகரிற்கு அண்மையில் அமைந்துள்ளது.

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மேற்கோள்கள் 

கிளிநொச்சி மாவட்டத்திலுள்ள ஊர்களும், நகரங்களும்
மருதநகர்

மருதநகர் என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது கரைச்சி பிரதேச செயலாளர் பிரிவில் அமைந்துள்ளது. இது கிளிநொச்சி நகரிற்கு அண்மையில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
கிரிகு லீசிட்சு

கிரிகு லீசிட்சு (Khriehu Liezietsu)  இந்திய நாட்டின் நாகாலாந்து மாநிலத்தினைச் சேர்ந்த அரசியல்வாதி ஆவார். இவர் நாகாலாந்து சட்டமன்றத்தின் சட்டமன்ற உறுப்பினராக தேர்ந்தெடுக்கப்பட்டார்.  நாகாலாந்து அரசாங்கத்தில் இளைஞர் வளங்கள் மற்றும் விளையாட்டு, மாநில லாட்டரிகள் மற்றும் இசை பணிக்குழுவின் பாராளுமன்ற செயலாளராக உள்ளார்.      நாகா மக்கள் முன்னணி கட்சியைச் சேர்ந்த இவர், வடக்கு அங்காமி 1 சட்டமன்றத் தொகுதியில் இருந்து தேர்தலில் வெற்றி பெற்றுள்ளார்.

மேற்கோள்கள் 

வாழும் நபர்கள்
நாகாலாந்து அரசியல்வாதிகள்
அழகிய கண்ணே (2023 திரைப்படம்)

அழகிய கண்ணே (Azhagiya Kanne) என்பது 2023 ஆம் ஆண்டு வெளியான இந்தியத் தமிழ் மொழி காதல் நாடகத் திரைப்படமாகும். இத்திரைப்படத்தை ஆர். விஜயகுமார் இயக்கியுள்ளார். மேலும், லியோ சிவகுமார் மற்றும் சஞ்சிதா ஷெட்டி ஆகியோர் முக்கிய வேடங்களில் நடித்துள்ளனர். இத்திரைப்படம் 23 சூன் 2023 அன்று வெளியிடப்பட்டது.

நடிகர்கள் 

இன்பாவாக லியோ சிவகுமார்
கஸ்தூரியாக சஞ்சிதா செட்டி
ஆண்ட்ரூசு
அமுதவாணன்
சுஜாதா
ராஜ்கபூர்
சிங்கம்புலி
நமோ நாராயணா
முல்லை
பிரபு சாலமன் பிரபு சாலமனாகவே
விஜய் சேதுபதி விஜய் சேதுபதியாகவே

தயாரிப்பு 
இப்படம் இயக்குநர் சீனு ராமசாமியின் சகோதரரான ஆர்.விஜயகுமார் இயக்குநராக அறிமுகமாகும் படம். பட்டிமன்ற நடுவர் திண்டுக்கல் ஐ. லியோனியின் மகனான லியோ சிவகுமாரின் முதன்மை கதாபாத்திரத்தில் நடிக்கும் முதல் திரைப்படமாகும்.  அவர் இதற்கு முன்பு மாமனிதன் (2022) மற்றும் கண்ணை நம்பாதே (2023) ஆகிய படங்களில் துணை வேடங்களில் நடித்திருந்தார். இப்படத்தின் படப்பிடிப்பு 2021 ஆம் ஆண்டின் தொடக்கத்தில் தொடங்கியது.

சீனு ராமசாமியின் நீண்டகால நண்பராகவும், ஒத்துழைப்பாளராகவும் இருந்ததால், நடிகர் விஜய் சேதுபதி,  ஒரு சிறிய தோற்றத்தில் தோன்றுவதற்காக ஒத்துக்கொண்டு ஒரு நாள் மட்டுமே நடித்துக் கொடுத்தார். விஜய் சேதுபதி தனது பாத்திரத்திற்காக சம்பளம் வாங்கவில்லை, மேலும் அவரது அலுவலகத்தில் படப்பிடிப்பை நடத்தவும் அனுமதித்தார்.   இயக்குநர் பிரபு சாலமன் தனது முதல் முறையா நடிகராக இப்படத்தில் நடித்தார். மேலும், 2021 ஆம் ஆண்டின் தொடக்கத்தில் தனது பகுதிகளை முடித்தார்

வரவேற்பு 
இப்படம் 23 ஜூன் 2023 அன்று தமிழ்நாடு முழுவதும் வெளியிடப்பட்டது. படத்தை மதிப்பாய்வு செய்து, டைம்ஸ் ஆஃப் இந்தியாவின் ஒரு விமர்சகர் பின்வருமாறு எழுதினார், "படத்தின் நோக்கங்கள் சில இடங்களில் நன்றாக உள்ளன, ஆனால் எழுத்து பலவீனமாக உள்ளது அத்தோடு படத்தில் ஆச்சரியங்கள் அல்லது திருப்பங்கள் இல்லை". ஃபிலிமிபீட்டின் ஒரு விமர்சகர் "கணிக்கக்கூடிய திரைக்கதை படம் பெரிய தாக்கத்தை ஏற்படுத்தாமல் தடுக்கிறது" என்று குறிப்பிட்டார். தி இந்து மற்றும் தினபூமி நாளிதழ்களின் விமர்சகர்களும் படத்திற்கு நடுநிலையான விமர்சனங்களை வழங்கினர்.

மேற்கோள்கள் 

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜய் சேதுபதி நடித்த திரைப்படங்கள்
பக்ரோட் பள்ளத்தாக்கு

பக்ரோட் பள்ளத்தாக்கு ( Bagrot Valley ) என்பது வட பாக்கித்தானின் கில்கிட்-பால்டிஸ்தான் பகுதியில் உள்ள காரகோரம் மலைத் தொடரில் உள்ள ஒரு பள்ளத்தாக்கு ஆகும். பக்ரோட் ஆறு வடக்கிலிருந்து பள்ளத்தாக்கின் தென்மேற்கு நோக்கி பள்ளத்தாக்கு வழியாக பாய்கிறது. சலாலாபாத் மற்றும் ஓசிகந்தாசு கிராமத்திற்கு தண்ணீரை வழங்குகிறது. பின்னர் கில்கிட் ஆறுடன் கலக்கிறது.

நிலவியல் 
பக்ரோட் பள்ளத்தாக்கு கடல் மட்டத்திலிருந்து 2,500 முதல் 4500 மீட்டர் வரை நீண்டுள்ளது. முன்னர் பர்புய் என்று அழைக்கப்பட்ட பர்பு என்ற பகுதி பள்ளத்தாக்கின் முக்கிய இடமாகும். இதன் நிலப்பரப்பு மற்றும் இராகபோசி ( 7788 மீ), திரன் ( 7266 மீ ) , பில்சார் டோபானி ( 6138 மீ ) மற்றும் கடல் மட்டத்திலிருந்து ஆறாயிரம் மீட்டர்களை தாண்டிய பபுராச், மியார் சிகரம், கோடேலி போன்ற பல உயரமான மலைகளுக்கும் பெயர் பெற்றது. கடல் மட்டத்திலிருந்து ஆறாயிரம் மீட்டர்களை தாண்டிய பல சிகரங்கள் பள்ளத்தாக்கைச் சூழ்ந்துள்ளன. அங்கிருந்து பக்ரோட் ஆற்றை உருவாக்கும் பல சிற்றாறுகளும் காணப்படுகின்றன. T பக்ரோட் ஆறு சலாலாபாத் மற்றும் ஓசிகந்தாசு உட்பட பள்ளத்தாக்கின் அனைத்து கிராமங்களையும் கடந்து கில்கிட் ஆறுடன் கலக்கிறது.

பக்ரோட்டின் அனைத்து கிராமங்களிலும் சினா மொழி பேசப்படுகிறது. பக்ரோட் பள்ளத்தாக்கின் வட்டார மொழி தனித்தன்மை வாய்ந்தது. மேலும் உள்ளூர் வாழ்க்கை முறை, உணவு மற்றும் கலாச்சாரம் போன்றவை. பகோரே ஒரு இனக்குழுவை உருவாக்குகிறது.

சுற்றுலா மற்றும் பொருளாதாரம் 
கோடைக்காலத்தில் சுற்றுலாப் பயணிகள் இந்த பள்ளத்தாக்குக்கு அதிக அளவில் வருகை தருகின்றனர். பள்ளத்தாக்கு கில்கிட் நகரத்திலிருந்து அரை மணி நேரப் பயணத்தில் உள்ளது. பக்ரோட் பள்ளத்தாக்கை நோக்கி இராகபோசி மலையின் அருகேயுள்ள, பசுமையான காடுகள் முகாமிடுவதற்கு சிறந்த இடமாகும். இந்த பள்ளத்தாக்கு அதன் பழங்கள் மற்றும் காய்கறிகளுக்கும், பனிப்பாறைகள் மற்றும் உயரமான சிகரங்களுக்கும் பெயர் பெற்றது. காய்கறிகள், பழங்கள் மற்றும் பிற பருவகால பயிர்கள் மற்றும் கோடை காலத்தில் பனிப்பாறைகளில் இருந்து வரும் பனி பள்ளத்தாக்கில் இருந்து தலைநகர் கில்கிட்க்கு கொண்டு செல்லப்படுகிறது.

கமாரன், சினக்கர், ததுச்சி, புல்ச்சி, சிரா, பர்பு, கோப்பாய், கோசோனார், சாட், கார்கோ மற்றும் சிலிலி ஆகிய கிராமங்கள் பள்ளத்தாக்கில் அமைந்துள்ளன. மேலும், உலோகம் இல்லாத சாலையால் ஒன்றோடொன்று இணைக்கப்பட்டுள்ளன. பள்ளத்தாக்கின் இருபுறமும் உள்ள கிராமங்கள் இயங்கு கம்பிவட ஊர்தி (பொருட்கள் மற்றும் கால்நடைகளை எளிதாக கொண்டு செல்ல அனுமதிக்கின்றன) மற்றும் மரப்பாலங்கள் வழியாக இணைக்கப்பட்டுள்ளன. ஆறு காரகோரம் மலைத்தொடரின் பனிப்பாறைகளிலிருந்து வரும் நீரால் நிரப்பப்பட்டு கீழே செல்கிறது. இங்கு வாழும் மக்களின் முக்கிய பொருளாதாரம் விவசாயமாக இருப்பினும், காரகோரம் நெடுஞ்சாலையின் சமீபத்திய கட்டுமானத்துடன், சிறிய திரையரங்குகள், மலை உபகரணங்கள் மற்றும் ஆடைகளுக்கான சில்லறை விற்பனை நிலையங்கள் மற்றும் பார்வையாளர்களுக்கு வசதியாக சிறிய தங்கும் விடுதிகள் திறந்துள்ளதால், இப்பகுதி மேற்கத்திய நாகரீகத்திற்கு வெளிப்படுத்தப்பட்டுள்ளது.

உள்ளூர்வாசிகள் கோதுமை, தக்காளி, உருளைக்கிழங்கு, ஆப்பிள், பேரிக்காய், பேரிக்காய் போன்றவற்றை பள்ளத்தாக்கில் வளர்க்கின்றனர்.

அருகிலுள்ள நகரங்கள் மற்றும் பள்ளத்தாக்குகள் 

 கன்சா பள்ளத்தாக்கு
 கில்கித்
 நால்தார் பள்ளத்தாக்கு

மேற்கோள்கள் 

பாக்கித்தான் பள்ளத்தாக்குகள்
வடக்கு நிலங்கள்
டி.தொரெச்சு

டி. தொரெச்சு (T.Torechu) என்பவர் இந்திய நாட்டின் நாகாலாந்து மாநிலத்தினைச் சேர்ந்த ஆசிரியர் மற்றும் அரசியல்வாதி ஆவார். இவர் 1948 ஆம் ஆண்டு பிறந்தார். 2019 ஆம் ஆண்டு டிசம்பர் மாதம் 16 ஆம் தேதியன்று இறந்தார்.  நாகாலாந்து மக்கள் முன்னணியைச் சேர்ந்த  இவர் நாகாலாந்து சட்டமன்றத்தில் சட்டமன்ற உறுப்பினராக இருந்தார்.

சுயசரிதை 
அரசியலில் சேருவதற்கு முன்பு டோரெச்சு  அரசு ஆசிரியராக இருந்தார். 2003 ஆம் ஆண்டில் பாரதிய சனதா கட்சி வேட்பாளராக புங்க்ரோ கிஃபிரேவிலிருந்து நாகாலாந்து சட்டமன்ற உறுப்பினராக தேர்ந்தெடுக்கப்பட்டார். பின்னர், இவர் நாகாலாந்து மக்கள் முன்னணி கட்சியில் சேர்ந்தார். , 2013 ஆம் ஆண்டு மற்றும் 2018 ஆம் ஆண்டுகளில் புங்க்ரோ கிஃபிரே தொகுதியிலிருந்து தேர்ந்தெடுக்கப்பட்டார்.

டி. தொரெச்சு 2019 ஆம் ஆண்டு டிசம்பர் மாதம் 16 ஆம் தேதியன்று தனது 71வது வயதில் இறந்தார்.

மேற்கோள்கள் 

2019 இறப்புகள்
நாகாலாந்து அரசியல்வாதிகள்
நா. கார்த்திக்

நா.கார்த்திக் (N. Karthik, 1 சூன் 1964) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் சிங்காநல்லூர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்
1964 பிறப்புகள்
ஆம்பிடெக்னா இஸ்த்மிகா

ஆம்பிடெக்னா இஸ்த்மிகா என்பது பிக்னோனியாசியே குடும்பத்தைச் சேர்ந்த ஒரு தாவர இனமாகும். இது கொலம்பியா, கோஸ்ட்டா ரிக்கா மற்றும் பனாமா போன்ற நாடுகளில் காணப்படுகிறது. இது வாழ்விட உருவாக்கத்தினால் பெரும்பாலும் அழிவுக்குள்ளாகிறது.

மேற்கோள்கள்

அச்சுறு நிலையை அண்மித்த தாவரங்கள்
சேக்கப் சிமோமி

சேக்கப் சிமோமி (Jacob Zhimomi) இந்திய நாட்டின்  நாகாலாந்து மாநிலத்தினைச் சேர்ந்த பாரதிய சனதா கட்சியினைச் சேர்ந்த அரசியல்வாதி ஆவார். இவர் 2013 ஆம் ஆண்டு முதல் கசுபானி 1 தொகுதியிலிருந்து நாகாலாந்து சட்டமன்றத் தேர்தலில் தொடர்ச்சியாக தேர்ந்தெடுக்கப்பட்டார்.  தற்போது ஐந்தாவது நெய்பியுரியோ அமைச்சகத்தில் (2023) பொது சுகாதார பொறியியல் மற்றும் ஒத்துழைப்பு/நாகாலாந்து அரசாங்கத்தின் அமைச்சராக பணியாற்றுகிறார். சேக்கப் சிமோமி, சுனெபோட்டோ மாவட்டத்தின் அகுனெட்டோ துணைப் பிரிவைச் சேர்ந்த இகெலெ சிமோமி என்பவரின் மகன் ஆவார். இவர் முன்னாள் அரசியல்வாதி/முதல் நாகாலாந்து சட்டமன்ற உறுப்பினராக இருந்தார்.

மேற்கோள்கள் 

வாழும் நபர்கள்
நாகாலாந்து அரசியல்வாதிகள்
தான்யர்

தான்யர் ( Danyor ) (தான்யோர் எனவும் அழைக்கப்படுகிறது)  என்பது கில்கித் மாவட்டத்தில் கில்கிட்-பால்டிஸ்தானின் தலைநகரின் புறநகரில்  கில்கித் ஆற்றின் குறுக்கே அமைந்துள்ள ஒரு நகரமாகும். இது பசுமையான வயல்களுக்கும், பாப்லர் மரங்களுக்கும் பெயர் பெற்றது. உலகின் மிக உயரமான நடைபாதை சாலை காரகோரம் நெடுஞ்சாலை இதன் நிலப்பரப்பு வழியாக செல்கிறது.

முக்கிய இடங்கள் 

தான்யர் சுரங்கப்பாதைக்கு மேலே உள்ள சா சுல்தான் அலி ஆரிப் ராவின் ஆலயம்,  காரகோரம் நெடுஞ்சாலைக்கு அருகிலுள்ள சீனக் கல்லறை மற்றும் சிகாசு பகுதியில் உள்ள பாறைக் கல்வெட்டுகள் ஆகியவை சுற்றுலாப் பயணிகளை ஈர்க்கும் முக்கிய இடங்களாகும்.   தற்போது சேதமடைந்து காணப்படும் அரை நூற்றாண்டுக்கு முன்பு கட்டப்பட்ட சீனாவின் தான்யர் தொங்கு பாலம், மிகவும் ஆச்சரியமானது. இது காரகோரம் சர்வதேசப் பல்கலைகழக வளாகத்தை நகரத்துடன் இணைக்கிறது. பாலத்தின் தான்யரின் முனையானது, ஐந்து தசாப்தங்களுக்கு முன்னர் எந்த முறையான பொறியியல் உபகரணங்களும் இல்லாமல் உள்ளூர் மக்களால் கட்டப்பட்ட ஒற்றை-வழி சுரங்கப்பாதையில் இணைக்கப்பட்டுள்ளது. கோடை காலங்களில், உடைந்த சீனப் பாலத்தின் கீழ் உள்ள இங்குள்ள நீரூற்றுகளுக்கு உள்ளூர் சுற்றுலாப் பயணிகள் அடிக்கடி வருகை தருகின்றனர்.

உடைந்த சீனப் பாலம் 
கில்கிட்-பால்டிஸ்தானில் உள்ள பழமையான மற்றும் மிக நீளமான பாலங்களில் ஒன்று காரகோரம் நெடுஞ்சாலையில் கில்கிட் ஆற்றின் மீது கட்டப்பட்ட சீனப் பாலம் ஆகும். அடித்தளத்தின் ஏற்பட்ட சேதம் காரணமாக 2009 ஆம் ஆண்டில்  பாலத்தின் ஒரு பகுதி இடிந்து விழுந்தது. ஆரம்பத்தில், ஒன்பது தூண்களில் இரண்டு ஆற்றில் விழுந்தன. பின்னர் நிலையற்ற அமைப்பு காரணமாக, மற்றொரு தூணும் இடிந்து விழுந்தது. இணைப்பு துண்டிக்கப்பட்டதால் பாலம் மூடப்பட்டது. மேலும், அதன் அருகே புதிய பாலம் திட்டமிடப்பட்டு ஏப்ரல் 2016 இல் நிறைவடைந்தது. பாலத்தின் முனைகளில் இரண்டு காவலர் குடியிருப்புகள் இருந்தன.

அருகிலுள்ள இடங்கள் 

 கில்கித்
 ஜலாலாபாத்
 நோமல் பள்ளத்தாக்கு
 பக்ரோட் பள்ளத்தாக்கு

மேற்கோள்கள்

வெளி இணைப்புகள் 
 Danyore, Gilgit
பாகிஸ்தான் நகரங்கள்
Coordinates on Wikidata
வடக்கு நிலங்கள்
மால்கம் இசுபெல்மேன்

மால்கம் இசுபெல்மேன் () என்பவர் அமெரிக்க நாட்டு திரைப்படத் தயாரிப்பாளர் மற்றும் திரைக்கதை ஆசிரியர் ஆவார். இவர் எம்பயர் (2015) மற்றும் பால்கன் அண்ட் வின்டர் சோல்ஜர் (2021) ஆகியவற்றில் பணியாற்றியதன் மூலம் அறியப்படுகிறார்.

தொழில் 
இவர் 2010 ஆம் ஆண்டு வெளியான 'அவர் பேமிலி வெட்டிங்' என்ற திரைப்படத்தின் மூலம் திரைக்கதையை எழுத்தாளராக அறிமுகம் ஆனார். அதை தொடர்ந்து பிப்ரவரி 2015 இல், எம்பயர் என்ற தொலைக்காட்சி தொடரின் பல அத்தியாயங்களுக்கு திரைக்கதை எழுதியுள்ளார். திசம்பர் 2019 இல், அவர் ஆப்பிள் டிவி+ தொடரான 'துருத் பி டோல்ட்' (2019) இல் தயாரிப்பாளராகப் பணியாற்றினார். அத்துடன் பிப்ரவரி 2021 இல், ஸ்பெல்மேன் எப்எக்ஸ் தொடரான ஹிப் ஹாப் அன்கவர்டு (2021) இல் நிர்வாக தயாரிப்பாளராக பணியாற்றினார்.

இவர் மார்ச்சு 2021 இல், மார்வெல் திரைப் பிரபஞ்சத்தில் அமைக்கப்பட்ட டிஸ்னி+ தொடரான பால்கன் அண்ட் வின்டர் சோல்ஜர் (2021) இல் பணியாற்றியதன் மூலம் குறிப்பிடத்தக்கவர் ஆனார். பின்னர் திசம்பர் 2021 இல், பெல்-ஏர் என்ற தொடரில் எழுத்தாளர் மற்றும் நிர்வாக தயாரிப்பாளராக பணியாற்றினார். அதை தொடர்ந்து இடாலன் முசனுடன் இணைந்து மார்வெல் திரைப் பிரபஞ்ச படமான கேப்டன் அமெரிக்கா: பிரேவ் நியூ வேர்ல்டு என்ற திரைப்படத்திற்கு கதை எழுதியுள்ளார்.

திரைப்படம்

மேற்கோள்கள்

வெளி இணைப்புகள் 
 

வாழும் நபர்கள்
அமெரிக்கத் திரைப்பட இயக்குநர்கள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைக்கதை எழுத்தாளர்கள்
தொலைக்காட்சி இயக்குநர்கள்
அமெரிக்க தொலைக்காட்சி எழுத்தாளர்கள்
சேலைவாயல்

சேலைவாயல் () என்பது இந்தியா தீபகற்பத்தில் தமிழ்நாடு மாநிலத்தின் சென்னை மாவட்டத்திலுள்ள ஒரு புறநகர்ப் பகுதியாகும்.

அமைவிடம் 
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு, கொடுங்கையூர் பகுதிக்கு அருகில் சேலைவாயல் அமையப் பெற்றுள்ளது.

கல்வி 
சென்னைப் பல்கலைக்கழகத்துடன் இணைக்கப்பட்டுள்ள திருத்தங்கல் நாடார் கல்லூரி என்ற தனியார் கல்வி நிறுவனம், சேலைவாயல் பகுதியில் நிறுவப்பட்டுள்ளது.

உசாத்துணைகள்

வெளி இணைப்புகள் 

சென்னை மாவட்டத்திலுள்ள ஊர்களும் நகரங்களும்
இடாலன் முசன்

இடாலன் முசன் () என்பவர் அமெரிக்க நாட்டு திரைக்கதை ஆசிரியர் ஆவார். இவர் அயர்ன் ஸ்கை: தி கமிங் ரேஸ் (2019) மற்றும் பால்கன் அண்ட் வின்டர் சோல்ஜர் (2021) ஆகியவற்றில் பணியாற்றியதன் மூலம் அறியப்படுகிறார்.

தொழில் 
இவர் 2007 ஆம் ஆண்டில் வெளியான 'தி கோல்டன் காம்பசு' என்ற நிகழ்ப்பட ஆட்டத்தின் மூலம் திரைக்கதை ஆசிரியராக தனது திரைத்துறை வாழ்க்கையை தொடங்கினார். அதை தொடர்ந்து 2009 ஆம் ஆண்டில் வெளியான 'சீ வாட் ஐ ஆம் சேயிங்: தி டெஃப் என்டர்டெய்னர்ஸ் டாக்குமெண்டரி'' என்ற ஆவணப்படத்தில் எழுத்தாளராக பணியாற்றினார். பின்னர் நவம்பர் 2012 இல், ஜெரேமியா ஹார்மிற்கு திரைக்கதை எழுத அவர் பணியமர்த்தப்பட்டார். பின்னர் 2014 இல், அவர் 'ஐயன் ஸ்கை: தி கமிங் ரேஸ்' என்ற கற்பனைத் திரைப்படத்திற்கு திரைக்கதை எழுதினார். 

இவர் 2021 ஆம் ஆண்டில் மார்வெல் திரைப் பிரபஞ்சத் தொடரான பால்கன் அண்ட் வின்டர் சோல்ஜருக்கு "ட்ரூத்" என்ற தலைப்பில் ஒரு அத்தியாயத்தை இந்தத் தொடரை உருவாக்கிய மால்கம் ஸ்பெல்மேனுடன் இணைந்து எழுதினார். அத்துடன் மார்வெல் திரைப் பிரபஞ்சத் திரைப்படமான கேப்டன் அமெரிக்கா: பிரேவ் நியூ வேர்ல்டு (2024) உடன் இணைந்து எழுதுவதன் மூலம் அவர் குறிப்பிடத்தக்கவர் ஆனார்.

மேற்கோள்கள்

வெளி இணைப்புகள் 
 

வாழும் நபர்கள்
அமெரிக்கத் திரைக்கதை எழுத்தாளர்கள்
அமெரிக்க தொலைக்காட்சி எழுத்தாளர்கள்
நாது சா லபானா

நாது சா லபானா (Nadu Shah Labana) இந்தியாவைச் சேர்ந்த ஒரு முக்கியமான சீக்கியப் பிரமுகர் ஆவார். நாதா சா என்ற பெயராலும் இவர் அறியப்படுகிறார். குரு கோவிந்த் சிங்கின் சீக்கிய பக்தராக இருந்த இவர், பஞ்சகுலாவிற்கு அருகிலுள்ள நாதாவில் நடைபெற்ற பங்கனி போரில் இவர் செய்த சேவைக்காக நன்கு அறியப்பட்டார். இந்த இடம் யாத்திரை தலமாக மாறும் என்றும், இது நாதா சாவின் பெயரால் அழைக்கப்படும் என்றும் குரு கோவிந்த் சிங் தீர்க்கதரிசனம் கூறினார். நாதா சாகிப் குருத்வாரா இவரது சேவையை நினைவுகூரும் இடமாகும்.

மேற்கோள்கள்

சீக்கியர்கள்
அரியானா நபர்கள்
பெர்லின் (தொலைக்காட்சித் தொடர்)

பெர்லின் () என்பது 29 திசம்பர் 2023 ஆம் ஆண்டு முதல் ஒளிபரப்பாகும் எசுப்பானிய நாட்டு  குற்றவியல் கொள்ளை பரபரப்பூட்டும் தொலைக்காட்சி நாடகத் தொடர் ஆகும். இந்த தொடர் நெற்ஃபிளிக்சுக்காக அலெக்சு பினா மற்றும் எஸ்தர் மார்டினெஸ் லோபாடோ ஆகியோரால் உருவாக்கப்பட்டது.

இது அசல் தொடரின் 1 மற்றும் 2 பருவங்களின் நிகழ்வுகளுக்கு முன், "பெர்லின்" என அழைக்கப்படும் ஆண்ட்ரேஸ் டி போனோலோசாவின் வாழ்க்கையை மையமாக வைத்து, மணி ஹெய்ஸ்ட் தொடரின் முன்னோடியாக இந்தத் தொடர் செயல்படுகிறது.

இதில் பெட்ரோ அலோன்சோ, மிச்செல் ஜென்னர், டிரிஸ்டன் உல்லோவா, பெகோனா வர்காஸ் மற்றும் ஜூலியோ பெனா பெர்னாண்டசு  ஆகியோர் நடித்துள்ளனர். இந்தத் தொடர் 29 டிசம்பர் 2023 அன்று நெற்ஃபிளிக்சு இல் தமிழ் மொழி உட்பட பல மொழிகளில் திரையிடப்பட்டது மற்றும் எட்டு அத்தியாயங்களைக் கொண்டுள்ளது.

மேற்கோள்கள்

வெளி இணைப்புகள் 
 

எசுப்பானிய தொலைக்காட்சி தொடர்கள்
நெற்ஃபிளிக்சு அசல் நிகழ்ச்சிகள்
2023 இல் தொடங்கிய தொலைக்காட்சி நிகழ்ச்சிகள்
குற்ற தொலைக்காட்சித் தொடர்கள்
பரபரப்பூட்டும் தொலைக்காட்சி தொடர்கள்
ஜீ கன்னடம்

ஜீ கன்னடா என்பது ஒரு இந்திய-கன்னட மொழி பொழுதுபோக்கு கட்டணத் தொலைக்காட்சி சேவை ஆகும். இது மே 11, 2006 ஆம் ஆண்டு பெங்களூர், கருநாடகத்தை தலைமயிடமாகக் கொண்டு  தொடங்கப் பட்டது மற்றும் இது ஜீ என்டர்டெயின்மென்ட் எண்டர்பிரைசஸ் நிறுவனத்திற்கு சொந்தமானது ஆகும். இது கன்னடத்தின் முதல் பிரதான செயற்கைக்கோள் அலைவரிசை ஆகவும் உள்ளது.

வரலாறு
இது மே 2005 இல் தொடங்கப்பட்ட ஜீ தெலுங்கு தொலைக்காட்சிக்கு பிறகு, இரண்டாவது தென்னிந்திய அலைவரிசையாக மே 11, 2006 அன்று ஜீ என்டர்டெயின்மென்ட் எண்டர்பிரைசஸ் நிறுவனத்தால் தொடங்கப்பட்டது.

2014 இல், ஜீ கன்னட வெளிர் நீல சின்னம் பிரகாசமான சிவப்பு மற்றும் நீலத்திற்கு வழிவகுத்தது. 15 அக்டோபர் 2017 அன்று, ஜீ நெட்வொர்க்கின் வெள்ளி விழாவை ஒட்டி, அனைத்து ஜீ  அலைவரிசைகளும் வட்ட வடிவ சின்னமாக மறுபெயரிடப்பட்டது.

மேற்கோள்கள்

வெளி இணைப்புகள் 
Zee Kannada (ஜீ 5)
Zee Kannada (வலையொளி)

கன்னடத் தொலைக்காட்சி அலைவரிசைகள்
பெங்களூரில் உள்ள தொலைக்காட்சி நிலையங்கள்
கன்னடம்
2006 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
தேசிய அறிவியல் தொடர்பு மற்றும் தகவல் வள நிறுவனம்

தேசிய அறிவியல் தொடர்பு மற்றும் தகவல் வள நிறுவனம் (National Institute of Science Communication and Information Resources) இந்தியாவின் புது தில்லியில் அமைந்துள்ள அரசுசார் நிறுவனம் ஆகும். இது இந்தியாவில் 2002-ல் நிறுவப்பட்ட தகவல் அறிவியல் தொடர்பான நிறுவனம் ஆகும். 2021ஆம் ஆண்டில், இந்த நிறுவனம் தேசிய அறிவியல், தொழில்நுட்பம் மற்றும் மேம்பாட்டு ஆய்வுகள் நிறுவனத்துடன் இணைக்கப்பட்ட தேசிய அறிவியல் தொடர்பு மற்றும் கொள்கை ஆராய்ச்சி நிறுவனம் ஆனது. இது இந்தியாவில் உள்ள 38 ஆய்வகங்கள் மற்றும் நிறுவனங்களை உள்ளடக்கிய அறிவியல் மற்றும் தொழிலக ஆய்வு மன்றத்தின் கீழ் இயங்குகிறது. இந்நிறுவனம் அறிவியல் தொடர்பான பல ஆய்வு இதழ்கள் மற்றும் இதழ்களை வெளியிடுகிறது.

வரலாறு 
2002-ல், அறிவியல் மற்றும் தொழிலக ஆய்வு மன்றத்தின் கீழ் 1952-ல் தொடங்கப்பட்ட இந்திய அறிவியல் ஆவண மையம் தேசிய அறிவியல் தொடர்பு நிறுவனத்துடன் இணைக்கப்பட்டு தேசிய அறிவியல் தகவல் தொடர்பு மற்றும் தகவல் வள நிறுவனமாக உருவாகியது.

பொதுச் சேவைகள்
 மின் பதிப்பகம்
 தொகுத்தல்
 அட்டவணைப்படுத்துதல்
 அச்சு & தயாரிப்பு
 உலர்தாவர தயாரிப்பு நுட்பங்கள்
 தாவர வகைப்பாட்டியல் மற்றும் அடையாளம் காணல்
 கச்சா தாவரங்கள் சார்ந்த தயாரிப்புகளை அடையாளம் காணுதல் 
 உள்ளடக்கங்கள், சுருக்கங்கள் மற்றும் புகைப்பட நகல் சேவை (CAPS)
 அறிவியல் மற்றும் தொழிலக ஆய்வு மன்ற அறிவு நுழைவாயில்
 ஆவண நகல் விநியோக சேவைகள்
 ஆய்வுக்கட்டுரைகள் தேடல் சேவைகள்
 பன்னாட்டுத் தர தொடர் எண்
 அறிவியல் தொடர்பு, எண்ணிம நூலகங்கள், தகவல் தொழில்நுட்பம் மற்றும் நூலக தானியக்கம் போன்றவற்றில் குறுகிய கால படிப்புகள்.
 மொழிபெயர்ப்பு சேவைகள்
 பயிற்சி திட்டங்கள்

தேசிய அறிவியல் நூலகப் பொதுச்சேவைகள்

திறந்த அணுகல் 
இந்நிறுவனத்தால் வெளியிடப்படும் 18 ஆய்விதழ்கள் மற்றும் 3 பிரபலமான அறிவியல் இதழ்கள் (சயின்சு ரிப்போர்ட்டர் மற்றும் இதன் இந்தி மற்றும் உருது பதிப்புகள்) இணைய வெளியீடுகள் களஞ்சிய இணையதளத்தில் திறந்த அணுகலாகக் கிடைக்கின்றது.

ஆய்விதழ்கள்

அறிவியல் இதழ்கள்

களஞ்சியம்
 இயற்கை பொருட்கள் களஞ்சியம் (NPARR)

தகவல் அறிவியலில் இணைநிதி 
இந்நிறுவனம் தகவல் அறிவியலில் இணைநிதியினை இரண்டு வருட முதுகலை பட்டப்படிப்பு அளவிலான படிப்பிற்கு வழங்குகிறது.

மேற்கோள்கள்

வெளி இணைப்புகள் 
 

அறிவியல் மற்றும் தொழிலக ஆய்வு மன்றம் (இந்தியா)
தில்லியில் உள்ள ஆய்வுக் கழகங்கள்
தூலியம்(III) செலீனேட்டு

தூலியம்(III) செலீனேட்டு (Thulium(III) selenate) என்பது Tm2(SeO4)3 என்ற மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும்.

தயாரிப்பு 
தூலியம்(III) ஆக்சைடுடன்  செலீனிக்கு அமிலக கரைசலைச் சேர்த்து வினைபுரியச் செய்து படிகமாக்கினால் தூலியம்(III) செலீனேட்டு உருவாகும். நீரிய அமோனியம் செலீனேட்டு கரைசலுடன் தூலியம்(III) செலீனேட்டை சேர்த்து வினைபுரியச் செய்து படிகமாக்கினால் NH4Tm(SeO4)2·3H2O நீரேற்றைப்  பெறலாம்.

துலியம்(III) செலினேட்டு  அதிக வெப்பநிலையில் சிதைவடைகிறது. Tm2(SeO3)3 வழியாக செலுத்தப்படும் போது  இறுதியாக ஆக்சைடான் Tm2O3. உருவாகிறது.

மேற்கோள்கள் 

செலீனேட்டுகள்
தூலியம் சேர்மங்கள்
Articles without UNII source
Articles without KEGG source
Articles without EBI source
Chemical pages without ChemSpiderID
Articles without InChI source
பட்சிராஜா பிலிம்ஸ்

பட்சிராஜா பிலிம்ஸ் (Pakshiraja Films) என்பது இந்தியாவின் தமிழ்நாட்டின் கோயம்புத்தூரில் இருந்த ஒரு இந்திய திரைப்பட தயாரிப்பு நிறுவனமாகும். இது திரைப்பட இயக்குநர் எஸ். எம். ஸ்ரீராமுலு நாயுடுவுக்கு சொந்தமானது. 1937 முதல் 1945 வரை நிறுவனம் செண்ட்ரல் ஸ்டுடியோவில் இருந்து திரைப்படங்களை வெளியிட்டது. ஆனால் பின்னர் 1945 முதல் நிறுவனம் தனது சொந்த திரைப்பட படப்பிடிப்பு வளாகமாக பட்சிராஜா ஸ்டுடியோஸ் என்ற பெயரில் படப்பிடிப்பு வளாகத்தை வைத்திருந்தது.

மேலும் பார்க்கவும் 
 செண்ட்ரல் ஸ்டுடியோஸ்
 பட்சிராஜா ஸ்டுடியோஸ்

மேற்கோள்கள் 
 Baker-turned filmmaker - The Hindu article
 Naidu: Hits & Misses - The Hindu (Randoor Guy)
 Reel-time nostalgia

தமிழ்நாட்டின் திரைப்படத் தயாரிப்பு நிறுவனங்கள்
அடித்தள பூக்கும் தாவரம்

அடித்தள பூக்கும் தாவரம் (தாவர வகைப்பாட்டியல் : basal angiosperms) என்பது இருபெரும் பூக்கும் தாவரப்பிரிவுகளில் ஒன்றாகும். மற்றொன்றுத, இடை பூக்கும் தாவரம் ஆகும். அடித்தள பூக்கும் தாவரம், பெரும்பாலான பூக்கும் தாவரப் பரம்பரையிலிருந்து வேறுபட்டுள்ளது. எனவே, இவை, அனிட்டா தரம் (ANITA) என்று அழைக்கப்படுகின்றன. இது அம்போரெல்லா (நியூ கலிடோனியாவின்  புதர் வகை), நிம்ஃபீல்ஸ் (நீர் அல்லிகளும், வேறு சில நீர்வாழ் தாவரங்களும்), ஆசுட்ரோபைலியேல்சு (மர நறுமண தாவரங்கள், சோம்பு(star anise)) ஆகியவற்றினை உள்ளடக்கியுள்ளது. 

நூறாயிரக்கணக்கான மெய்இருவித்திலி, ஒருவித்திலை, மாக்னோலிட்களுடன்(magnoliids) ஒப்பிடும்போது, இவ்வகைத் தாவரங்கள் சில நூறு இனங்கள் மட்டுமே உள்ளன. இடை பூக்கும் தாவரம் உள்ளடக்கிய ஐந்து குழுக்கள், ஒன்றுக்கொன்று வேறுபடுவதற்கு முன்பு, அவைகள் இம்முன்னோடி பூக்குந்தாவரப் பரம்பரையிலிருந்து பிரிந்துள்ளன.

தாவரத் தொகுதிமரபு 

அம்போரெல்லா, நிம்ஃபீல்சு, ஆசுட்ரோபைலியேல்சு என்பன வரிசையில், மற்ற அனைத்து பூக்குந்தாவரங்களுக்கு அடிப்படையாக அமைந்துள்ளன.

மேற்கோள்கள் 

பூக்கும் தாவரங்கள்
ஏத்தியோனிமா ரெட்சினா

ஏத்தியோனிமா ரெட்சினா (தாவர வகைப்பாட்டியல்: Aethionema retsina) என்ற பூக்கும் தாவரம், தாவரக்குடும்பமான பிராசிகேசியே(Brassicaceae) இனங்களில் ஒன்றாகும்.  இதன் வாழிடச்சூழல் அழிந்து வருவதால், இவற்றின் வளரியல்பால் அழிந்து வருகிறது. எனவே, இத்தாவரயினம் கிரேக்க நாட்டின்  மிக அருகிய தாவரப் பட்டியலில் உள்ளது.

மேற்கோள்கள்

மிக அருகிய தாவரங்கள்
சிர்க்கோனியம் செலீனேட்டு

சிர்க்கோனியம் செலீனேட்டு (Zirconium selenate) என்பது Zr(SeO4)2 என்ற மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும்.

தயாரிப்பு 
செலீனிக்கு அமிலத்துடன் சிர்க்கோனியம் ஆக்சி குளோரைடு எண்ணீரேற்றின் நிறைவுற்ற நீர்த்த கரைசல் அல்லது சிர்க்கோனியம் ஐதராக்சைடை சேர்த்து வினைபுரியச் செய்தால் சிர்க்கோனியம் செலீனேட்டின் நான்கு நீரேற்று உருவாகும். சிர்க்கோனியம் செலீனேட்டு நான்கு நீரேற்று நேர்சாய்சதுர படிகத்திட்டத்தில் Zr(SO4)2·4H2O. சேர்மத்தின் கட்டமைப்பை ஒத்த சமகட்டமைப்பைப் பெற்றுள்ளது. 220-230 °செல்சியசு வெப்பநிலைக்கு இந்நானீரேற்றை சூடுபடுத்தினால் இது நீரை இழந்து ஒரு நீரிலியாக மாறுகிறது.  பொட்டாசியம் புளோரைடுடன் சிர்க்கோனியம் செலீனேட்டு வினைபுரிந்து K2Zr(SeO4)2F2·3H2O என்ற சேர்மத்தை உருவாக்குகிறது.

மேற்கோள்கள்

சிர்க்கோனியம் சேர்மங்கள்
செலீனேட்டுகள்
சிகார்

சிகார் ( Shigar) என்பது இதே பெயரிலுள்ள சிகார் மாவட்டத்தின் தலைமையகமும் மற்றும் வடக்கு பாக்கித்தானில் உள்ள கில்கிட்-பால்டிஸ்தானின் பல்திஸ்தான் பிரிவில் உள்ள வட்டமும் ஆகும். இது பிராந்தியத்தின் மிகவும் தொலைதூரப் பகுதியில் சிகார் ஆற்றின் கரையில் அமைந்துள்ளது. சுற்றுலாப் பயணிகள் மற்றும் மலையேற்றம் செய்பவர்களுக்கு இது ஒரு பிரபலமான தளம். மேலும், இது பல்வேறு சமூகங்களுடன் தொடர்புடைய கட்டடக்கலை முக்கியத்துவம் வாய்ந்த பல வரலாற்று கட்டிடங்களைக் கொண்டுள்ளது.

இந்த நகரத்தில் கிட்டத்தட்ட திபெத்திய வம்சாவளியைச் சேர்ந்த பால்டி மக்கள் மட்டுமே வசிக்கின்றனர். ஏறக்குறைய 65% மக்கள் சியா இசுலாம் பிரிவைச் சேர்ந்தவர்கள். 26% பேர் நூர்பக்சி பிரிவைச் சேர்ந்தவர்கள். மீதமுள்ளவர்கள் சன்னி இசுலாம் பிரிவைச் சேர்ந்தவர்கள். சிகார் பள்ளத்தாக்கு வழியாக, காரகோரம் மலைத்தொடரை அடையலாம். இதில் கே-2 கொடுமுடி உட்பட ஐந்து எண்ணாயிரம் மீட்டரை மீறும் மலைகள் உள்ளன.

வரலாறு 
பாரம்பரியத்தின் படி, சூபித் துறவி சையத் அலி அம்தானி 14 ஆம் நூற்றாண்டின் பிற்பகுதியில் சிகாருக்கு வந்து உள்ளூர் மக்களை இசுலாத்திற்கு மாற்றினார். இன்றுவரை, இப்பகுதியில் பள்ளிவாசல்கள் மற்றும் மதப் பள்ளிகள் உள்ளன.

சுற்றுலா அம்சங்கள் 

நகரத்தில் உள்ள பிரபலமான சுற்றுலா இடங்கள்:

 சிகார் கோட்டை
 அம்புரிக் பள்ளிவாசல்
 கான்கா -இ-முஅல்லா சிகார்

காலநிலை 
சிகார் குளிர்ந்த பாலைவன காலநிலையைக் கொண்டுள்ளது ( கோப்பன் ).

புகைப்படங்கள்

மேற்கோள்கள் 

Coordinates on Wikidata
வடக்கு நிலங்கள்
நீலாம்பூர்

நீலாம்பூர் என்பது இந்தியாவில் தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.

அமைவிடம் 
கடல் மட்டத்திலிருந்து சுமார்  உயரத்தில்,  என்ற புவியியல் ஆள்கூறுகள் கொண்டு, நீலாம்பூர் பகுதி அமைந்துள்ளது.

கல்வி 
பூ. சா. கோ. தொழில்நுட்பம் மற்றும் பயன்பாட்டு ஆராய்ச்சி கல்வி நிறுவனம் மற்றும் கதிர் பொறியியல் கல்லூரி ஆகிய தனியார் கல்வி நிறுவனங்கள் நீலாம்பூர் பகுதியில் அமையப் பெற்றுள்ளன.

சமயம் 
நீலாம்பூர் பகுதியில் அமையப் பெற்றுள்ள 
வருண பகவான் கோயில் மாரியம்மன் கோயில் 
 வேடசாமி கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்றன.

உசாத்துணைகள் 

கோயம்புத்தூர் மாவட்டத்திலுள்ள ஊர்களும் நகரங்களும்
மத்திய பெட்ரோ வேதிப்பொருள்கள் பொறியியல் & தொழில்நுட்ப நிறுவனம்

மத்திய பெட்ரோ வேதிப்பொருள்கள் பொறியியல் & தொழில்நுட்ப நிறுவனம் (Central Institute of Petrochemicals Engineering & Technology) இந்தியாவின் அரியானா மாநிலம் சோனிபத்து மாவட்டத்திலுள்ள முர்தால் கிராமத்தில் அமைந்துள்ளது. ஒரு பொதுத்துறை பொறியியல் நிறுவனமான இது முன்னதாக முர்தால் மத்திய நெகிழிப் பொறியியல் மற்றும் தொழில்நுட்ப நிறுவனம் என்ற பெயரால் அறியப்பட்டது. அரியானா மாநில முதல்வர் முதல்வர் மனோகர் லால் கட்டாரால் 2017 ஆம் ஆண்டில் இந்நிறுவனம் நிறுவப்பட்டு திறந்து வைக்கப்பட்டடது. மத்திய பெட்ரோ வேதிப்பொருள்கள் பொறியியல் & தொழில்நுட்ப நிறுவனம் தீன்பந்து சோட்டு ராம் அறிவியல் மற்றும் தொழில்நுட்ப பல்கலைக்கழக வளாகத்தில் 10 ஏக்கர் நிலப்பரப்பில் பரவியுள்ளது.

மேற்கோள்கள்

சோனிபத் மாவட்டம்
அரியானா
அரியானாவில் கல்வி
ஏரிதெசு இலாரன்சியே

ஏரிதெசு இலாரன்சியே (தாவர வகைப்பாட்டியல்: Aerides lawrenceae) என்பது ஆர்கிடேசி குடும்பத்தில் உள்ள ஒரு வகை தாவர இனமாகும் . இது பிலிப்பைன்சுக்கு மட்டுமே சொந்தமானது . அதன் இயற்கை வாழ்விடம் துணை வெப்பமண்டல அல்லது வெப்பமண்டல ஈரமான தாழ்நிலக் காடுகள் ஆகும். இது வாழ்விட இழப்பு,  அதிக திரட்டல் ஆகியவற்றால் அருகிய இனமாக மாறியுள்ளது.

வளரியல்பு 
மிந்தனாவோ,  செபு தீவுகளில் குறைந்த உயரத்தில் பொலிவாக ஒளிரும் சூழலில் வளரும், ஏரிதெசு  இலாரென்சியே 5 வயது வரையிலான வலுவான இனமாகும். அடி (1.5 மீட்டர்) உயரம். இது சில நேரங்களில் ஊசலாடுகிறது. மஞ்சரியில் 30 நறுமணம் மிக்க மலர்கள் உள்ளன, ஒவ்வொன்றும் சுமார் 4 குறுக்கே செ.மீ. குறுக்களவு கொண்டது. இது இலையுதிர் காலத்தில் பூக்கும்.

மேற்கோள்கள்

வெளி இணைப்புகள் 

Articles with 'species' microformats
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
அருகிய தாவரங்கள்
தாவர வகைப்பாட்டியல் பெட்டிகள் உள்ள கட்டுரைகள்
சுனில் குமார் (கபடி)

சுனில் குமார்  (Sunil Kumar (kabaddi)) ஓர் இந்திய தொழில்முறை கபடி வீரர் ஆவார், 1997 ஆம் ஆண்டு மே மாதம் 12 ஆம் தேதியன்று இவர் பிறந்தார். அவர் புரோ கபடி கூட்டிணைவுப் போட்டிகளில்  (பிகேஎல்) பாதுகாப்பு வீரராக விளையாடுகிறார்.  2015 மற்றும் 2016  ஆம் ஆண்டுகளில் இளையோர் தேசிய போட்டிகளை வென்ற பிறகு, பிகேஎல் பருவத்திற்காக   பாட்னா பைரேட்சு அணிக்காக எடுக்கப்பட்டார். பின்னர் இவர் செய்ப்பூர் பிங்க் பாந்தர்சு அணிக்கு மாற்றப்பட்டார்.   2023 ஆம் ஆண்டில் சுனில் குமார் 2022  ஆம் ஆண்டுக்கான ஆசிய விளையாட்டுப் போட்டிகளில் இந்தியாவுக்காக போட்டியிட்டார்;   இறுதிப் போட்டியில் ஈரானை 33-29 என்ற கணக்கில் சர்ச்சைக்குரிய வகையில் தோற்கடித்து தங்கம் வென்றது.  

1997 ஆம் ஆண்டு மே மாதம் 12 ஆம் தேதியன்று சுனில் குமார் பிறந்தார்   இவர் அரியானாவின் சோனிபத்து  மாவட்டத்தில் உள்ள பைன்சுவால் கலன் கிராமத்தில் ஒரு விவசாயி குடும்பத்தைச் சேர்ந்தவர் என்று அறியப்படுகிறார்.   பர்வேசு பைன்சுவால் உட்பட இவரது உறவினர்கள் பலர் கபடி விளையாடினர்.  இவர்களால் ஈர்க்கப்பட்டு, 11 வயதில் சுனில் குமார் கபடி விளையாட்டில் இறங்கினார். பல்கலைக்கழக விளையாட்டுகளில் சிறப்பாக செயல்பட்டார்  பயிற்சியாளர் செய்விர் சர்மாவால் அடையாளம் காணப்பட்டார், பின்னர் அகமதாபாத்தில் உள்ள இந்திய விளையாட்டு ஆணையத்தின் பயிற்சி மையத்தில் சேர்ந்தார்.

மேற்கோள்கள் 

1997 பிறப்புகள்
வாழும் நபர்கள்
அரியானா நபர்கள்
இந்திய விளையாட்டு வீரர்கள்
மார்டன் சான்சன்

மார்டன் எவர்ட் ரெய்னூட் செரார்ட் நிக்கோலாசு சான்சன் (Maarten Evert Reinoud Gerard Nicolaas Jansen)  இடச்சு கல்வியாளர் மற்றும் இடைஅமெரிக்கன் தொல்லியல் மற்றும் வரலாற்று பேராசிரியர் ஆவார். இவர் 1952 ஆம் ஆண்டில் அக்டோபர் மாதம் 4 ஆம் தேதியன்று சீசுட்டில் பிறந்தார். 2007 ஆம் ஆண்டு நிலவரப்படி, சான்சன் நெதர்லாந்து நாட்டின் லைடன் பல்கலைக்கழகத்தில் தொல்பொருள் பீடத்தின் டீன் பதவியை வகித்தார். சான்சன்,கொலம்பியனுக்கு முந்தைய மெசோ அமெரிக்கன் ஆய்வுகளில் சர்வதேச அளவில் புகழ்பெற்ற நபராக உள்ளார். மத்திய-தெற்கு மெக்சிக்கோவின் ஓக்சாகன் பகுதியிலிருந்து மிக்சுடெக் நாகரிகத்தின் கலாச்சாரம், வரலாறு மற்றும் கையெழுத்துப் பிரதிகள் தொடர்பான நிபுணத்துவத்தின் குறிப்பிட்ட துறைகளில் இவர் பங்களித்துள்ளார் .

குறிப்புகள்

மேற்கோள்கள்

வெளி இணைப்புகள் 

 லைடன் பல்கலைக்கழகத்தில் சான்சனின் ஆசிரியப் பக்கம்
வாழும் நபர்கள்
1952 பிறப்புகள்

தொல்லியலாளர்கள்
இயூசினியா போசிரி

இயூசினியா போசிரி (தாவர வகைப்பாட்டியல்: Eugenia bojeri) என்ற தாவரயினம், தாவரக் குடும்பமான  மிர்டாசியே (Myrtaceae) என்பதுள் அமைகிறது. இந்த இனம் மொரிசியசு நாட்டின் அகணிய தாவரம் ஆகும். இதன் வாழிடங்கள் அழிந்து வருவதால், மிக அருகிய தாவரமாக அறிவிக்கப்பட்டுள்ளது.

மேற்கோள்கள்

மிக அருகிய தாவரங்கள்
தேன்கொடி பறவை

தேன்கொடிகள் (Honeycreeper), அமெரிக்க ஐக்கிய நாட்டின் ஹவாய் தீவுகளின் மிகவும் தனித்துவமான பறவைகள் ஆகும்.  தேன் கொடி பறவை இனங்கள் நடு அமெரிக்காவின் மெக்சிகோ முதல் தென் அமெரிக்காவின் பிரேசில் வரையிலான பகுதிகளிள் காணப்படுகிறது.
தேன்கொடி பறவைக இனங்கள் கால், அலகு மற்றும் இறகு நிறங்களில் வேறுபடுகிறது. இப்பறவைகள் சிவப்பு, பச்சை, மஞ்சள் மற்றும் நீலம் போன்ற நிறங்களில் காணப்படும். சிலவற்றில் கிளி போன்ற மூக்குகள் உள்ளது  இதன் காரணமாக, அவை விதைகளை உடைத்து சாப்பிடுகிறது.. பெரும்பாலான தேன்கொடிகள் நீண்ட வளைந்த அலகுகளின் உதவியால் பூக்களில் இருந்து தேனை அருந்துகிறது..

வகைப்பாட்டியல்
சயனெர்பெசு பேரினமானது 1899ஆம் ஆண்டு அமெரிக்க பறவையியல் வல்லுனரான ஹாரி சி. ஓபர்ஹோல்சரால் அறிமுகப்படுத்தப்பட்டது. இது சிவப்பு-கால் தேன் கொடியை மாதிரி இனமாகக் கொண்டுள்ளது.  இந்த பெயர் பண்டைய கிரேக்க குவானோஸ் அதாவது "அடர் நீலம்" மற்றும் ஹெர்பெஸ் என்றால் "பழம்பூ" என்று ஒருங்கிணைத்து ஏற்படுத்தப்பட்டது.

தேன்கொடி பறவைகள் பேரினத்தில் 4 சிற்றினங்கள் காணப்படுகிறது.

முட்டைகள்
பல்வேறு தேன் கொடி இனங்கள் பற்றிய நம்பிக்கை, அவற்றில் சில கருப்பு முட்டைகளை இடுகிறது. என கருதப்பட்டது. ஆனால் 1940களில் சயனெர்பெசின் உறுப்பினர்கள், தேன்கொடிகள் கருப்பு முட்டைகளை இடுவதில்லை என்று நிறுவினர்.[7]

வகைபிரித்தல் மற்றும் இனங்கள் பட்டியல்
தேன்கொடிகள் இனமானது 1899ம் ஆண்டில் அமெரிக்க பறவையியல் வல்லுனரான ஹாரி சி. ஓபர்ஹோல்சரால் அறிமுகப்படுத்தப்பட்டது. இது செங்கால்  தேன் கொடியை வகை இனமாகக் கொண்டுள்ளது.

மேற்கோள்கள்

தேன்சிட்டு
பறவைப் பேரினங்கள்
திருச்சி சாலை, கோயம்புத்தூர்

திருச்சி சாலை என்பது இந்தியாவின் கோயம்புத்தூரில் உள்ள ஒரு சாலை ஆகும். இந்த சாலையானது சிங்காநல்லூர் பேருந்து நிலையம் மற்றும் சூலூர் விமான படை தளம் மற்றும் கோயம்புத்தூர் பெருநகரப் பகுதியுடன் கிழக்கு மற்றும் தென்கிழக்கு புறநகர் பகுதிகளை இணைக்கிறது. இந்தச் சாலை, அவிநாசி சாலையுடன் சேர்ந்து இந்த சாலைகளின் கிழக்கு மற்றும் மேற்குப் பக்கங்களில் கோயம்புத்தூர் நகரின் வளர்ச்சியை காட்டுவதாக உள்ளது. கோயம்புத்தூரில் போக்குவரத்து நெரிசல் குறைவாக உள்ள பெரிய சாலைகளில் ஒன்றாக இது கருதப்படுகிறது.

விளக்கம் 
இந்தச் சாலையின் மேற்கு முனையில் கோயம்புத்தூர் சந்திப்பு தொடருந்து நிலையம் அமைந்துள்ளது. திருச்சி சாலையானது பல்லடம், தாராபுரம், கரூர், மதுரை போன்ற தமிழகத்தின் தெற்கு மற்றும் கிழக்குப் பகுதிகளிலிருந்து சாலை வழியாக நகருக்குள் நுழையும் முக்கிய நுழைவாயிலாகும். இந்த சாலை நே. நெ 81 (கோயம்புத்தூர் - சிதம்பரம் நெடுஞ்சாலை) சாலையின் ஒரு பகுதியாகும். இது இந்திய தேசிய நெடுஞ்சாலை ஆணையத்தால் பராமரிக்கப்படுகிறது.  இந்தச் சாலையானது நகரின் குறுக்காக 23-கிமீ தூரம் செல்கிறது. திருச்சி சாலையானது கோபாலபுரத்தில் உள்ள கோயம்புத்தூர் மருத்துவக் கல்லூரி மருத்துவமனை அருகே தொடங்கி, சிங்காநல்லூர், ராமநாதபுரம், ஒண்டிப்புதூர், சிந்தாமணிப்புதூர், சூலூர் மற்றும் கடைசியாக காரணம்பேட்டை வழியாகச் செல்கிறது.

சீரமைப்பு 

சிந்தாமணிபுதூர் எல் அண்ட் டி புறவழிச்சாலை சந்திப்பு மற்றும் பாப்பம்பட்டி பிரிவுக்கு இடையே தவிர பெரும்பாலான பகுதிகளில் இந்த சாலை நான்கு வழிச்சாலையாக உள்ளது.

மேம்பாலங்கள் 

திருச்சி சாலையில், இருகூர்-போதனூர் தொடருந்து பாதை குறுக்கிடும் பகுதியில் 2007 இல்  ஒண்டிப்புதூர் மேம்பாலம் திறக்கப்பட்டது   ராமநாதபுரம் மற்றும் சுங்கம் சந்திப்புகளை தவிர்க்க திருச்சி சாலை மேம்பாலம் கட்டப்பட்டு வருகிறது.  போக்குவரத்து நெரிசலைக் குறைக்கும் வகையில், சிங்காநல்லூரில் போக்குவரத்து நெரிசல் அதிகம் உள்ள இடத்தில் நான்கு வழி மேம்பாலம் அமைக்க திட்டம் முன்மொழியப்பட்டுள்ளது.

பேருந்து முனையங்கள் 

சிங்காநல்லூர் பேருந்து நிலையம் இச்சாலையை ஒட்டி அமைந்துள்ளது.  சூலூர் பேருந்து நிலையம், ஒரு புறநகர் பேருந்து முனையமாகும். திருவிழா நெரிசலைக் கையாள நகரின் தற்காலிக  பேருந்து முனையமாகக் கையாளப்படுகிறது. அது இச் சாலையில் அமைந்துள்ளது..

விமானப்படை நிலையம் 

 சூலூர் விமானப்படை நிலையம், கோயம்புத்தூர்

மேற்கோள்கள் 

கோயம்புத்தூரிலுள்ள சாலைகள்
வின்சென்ட் மெகாவ்

சான் வின்சென்ட் சுடான்லி மெகாவ் (John Vincent Stanley Megaw),    பிரிட்டிசு-பிறந்த ஆத்திரேலிய தொல்பொருள் ஆராய்ச்சியாளர் ஆவார். இவர் 1934 ஆம் ஆண்டு பிறந்தார். தொல்பொருள் மற்றும் கலை மற்றும் இசைக்கருவிகளின் மானுடவியல் மற்றும் ஆத்திரேலிய முன் தொடர்பு மற்றும் வரலாற்று தொல்பொருள் ஆகியவற்றில் கவனம் செலுத்துகிறார். இவர் ஆரம்பகால செல்டிக் கலை மற்றும் சமகால ஆத்திரேலிய பூர்வீகக் கலைகளில் நிபுணத்துவம் பெற்றவர் ஆவார். 

மெகாவ் பல்கலைக்கழக கல்லூரிப் பள்ளி, காம்ப்சுடெட் மற்றும் எடின்பரோ பல்கலைக்கழகத்தில் கல்வி பயின்றார். மேலும் ஐரோப்பாவின் பல முக்கிய தளங்களிலும் ஆத்திரேலியாவின் தெற்கு சிட்னி பிராந்தியத்தில் முன்னோடி பணிகளிலும் பணியாற்றினார். இவர் தனது மனைவி ரூத் மெகாவுடன் ஐரோப்பிய ரோமானியர்களுக்கு முந்தைய இரும்புக் காலத்தின் கலையில் விரிவான ஆராய்ச்சியை மேற்கொண்டார். இவர்கள் ஒன்றாக பல வெளியீடுகளை எழுதினார்கள். 1961 ஆம் ஆண்டில், தேம்சு அண்ட் கட்சனில் ஆசிரியராகப் பணிபுரிந்த பிறகு, சிட்னி பல்கலைக்கழகத்தில் விரிவுரையாளராக பதவியை ஏற்றார். அதைத் தொடர்ந்து ஐரோப்பிய இரும்பு வயது தொல்லியல் துறையில் மூத்த விரிவுரையாளராகவும் இருந்தார். 1971 ஆம் ஆண்டு முதல் 1982 ஆம் ஆண்டு வரை லீசெசுடர் பல்கலைக்கழகத்தில் தொல்லியல் துறைத் தலைவராகவும் துறைத் தலைவராகவும் இருந்தார்.

அடிலெய்டில் உள்ள பிளிண்டர்சு பல்கலைக்கழகத்தில் இவரது முதல் நியமனம் 1979 ஆம் ஆண்டில் தொடர்ந்தது. 1995 ஆம் ஆண்டில் பிளிண்டர்சில் காட்சிக் கலை மற்றும் தொல்லியல் பேராசிரியராக நியமிக்கப்பட்டார். 2003 ஆம் ஆண்டில் ஓய்வு பெற்றார். 

இவரது மற்ற நியமனங்களில் எடின்பர்க் பல்கலைக்கழகத்தில் வருகைப் பேராசிரியராகவும், கிளாசுகோ பல்கலைக்கழகத்தில் தொல்லியல் துறையின் மூத்த கெளரவ ஆராய்ச்சி உறுப்பினராகவும் (1998 முதல் அவரது மனைவியுடன்) உள்ளார்.  ரூத் மெகாவ் 2013 ஆம் ஆண்டு இறந்தார். 

இவர் 1985 ஆம் ஆண்டு ஆத்திரேலிய மனிதநேய அகாடமிக்கு தேர்ந்தெடுக்கப்பட்டார். 2004 ஆம் ஆண்டில் ஆர்டர் ஆப் ஆத்திரேலியாவின் உறுப்பினரானார்.

வெளியீடுகள் 

 மெகாவ், ரூத் மற்றும் வின்சென்ட், செல்டிக் கலை, 1989, தேம்சு மற்றும் கட்சன்,

மேற்கோள்கள் 

பிரித்தானியத் தொல்லியலாளர்கள்
1934 பிறப்புகள்
எடின்பரோ பல்கலைக்கழக முன்னாள் மாணவர்கள்
வாழும் நபர்கள்
கிளாட் பிரடெரிக் அர்மன்ட் செபர்

கிளாட் பிரடெரிக்-அர்மன்ட் செபர் (Claude Frédéric-Armand Schaeffer)  பிரெஞ்சு நாட்டினைச் சேர்ந்த தொல்பொருள் ஆராய்ச்சியாளர் ஆவார்.

இவர்  1898 ஆம் ஆண்டு மார்ச் மாதம் 6 ஆம் தேதியன்று சிட்ராசுபேர்க்கில் பிறந்தார். 1982 ஆம் ஆண்டு ஆகத்து மாதம் 25 ஆம் தேதியன்று இறந்தார்.  இவர் பிரெஞ்சு அகழ்வாராய்ச்சிக் குழுவை வழிநடத்தினார். இக்குழு உகாரித்து என்ற இடத்தில் வேலை செய்யத் தொடங்கியது. 1929 ஆம் ஆண்டு, உகாரித்து மத நூல்களை வெளிக்கொணர வழிவகுத்தார். 

இரண்டாம் உலகப் போருக்குப் பிறகு இவர் என்கோமியின் பிற்பகுதியில் உள்ள வெண்கல வயது தளத்தை அகழ்வாராய்ச்சி செய்யத் தொடங்கினார்.

இவர் வரலாற்றுக்கு முந்தைய மற்றும் காலோ-ரோமன் அருங்காட்சியகம், சிட்ராசுபர்க் (1924-1933) மற்றும் தேசிய தொல்பொருட்கள் அருங்காட்சியகம், செயிண்ட்-செர்மைன்-என்-லே (1933-1956) ஆகியவற்றிற்குக் கண்காணிப்பாளராக இருந்தார்.  சேபர் பேரழிவின் ஆதரவாளராக இருந்தார். குறைந்தபட்சம் ஐந்து சந்தர்ப்பங்களில் பேரழிவு நிகழ்வுகள் (பூகம்பங்கள் போன்றவை) வெண்கல வயது நாகரிகங்களை அழித்ததாக இவர் வாதிட்டார்.

தேர்ந்தெடுக்கப்பட்ட வெளியீடுகள்

ராசு சம்ரா-உகாரிட்டின் கியூனிபார்ம் உரைகள் (1939)
மேற்கு ஆசியாவின் ஒப்பீட்டு அடுக்கு மற்றும் காலவரிசை (1948)
என்கோமியின் (சைப்ரசு) மைசீனியன் உறை பற்றிய குறிப்பு (1948)

மேற்கோள்கள் 

1982 இறப்புகள்
1898 பிறப்புகள்

தொல்லியலாளர்கள்
அபா சக்சேனா

Articles with hCards

அபா சக்சேனா (Abha Saxena) ஒரு உயிரியல் நெறியாளர் மற்றும் உலகளாவிய சுகாதார நிபுணர். இவர் மயக்க மருந்து நிபுணராகப் பயிற்சி பெற்றார், மேலும் 2001-ஆம் ஆண்டில் உலக சுகாதார நிறுவனத்திற்குச் செல்வதற்கு முன்பு பல ஆண்டுகள் மருத்துவப் பயிற்சி பெற்றார். அங்கு அவர் உயிரிய அறநெறியியல் தொடர்பான பணிகளில் பெரிதும் ஈடுபட்டார். உலக சுகாதார நிறுவனத்தின் ஆராய்ச்சி நெறிமுறைகள் குழு மற்றும் உலகளாவிய சுகாதார அறநெறிக் குழுவை (Global Health Ethics Team) ஒருங்கிணைத்தார். 2018 ஆம் ஆண்டு முதல், சக்சேனா ஜெனீவா பல்கலைக்கழகத்தில் வருகை தரும் பேராசிரியராகவும், ஐஎன்சிஎல்இஎன் (INCLEN) டிரஸ்ட் இன்டர்நேஷனலில் மூத்த உயிரிய அறநெறியியல் ஆலோசகராகவும் இருந்து வருகிறார்.

கல்வி 
சக்சேனா தனது இளங்கலை பட்டப்படிப்பு, இளநிலை மருத்துவம் மற்றும் அறுவையியல் (MBBS) மற்றும் முதுகலை மருந்தியல் ஆகியவற்றை புது தில்லியில் உள்ள அகில இந்திய மருத்துவ அறிவியல் நிறுவனத்தில் முடித்தார். அங்கு அவர் மயக்க மருந்து நிபுணராக பயிற்சி பெற்றார்.

தொழில் வாழ்க்கை 
சக்சேனா 1986 முதல் 1999 வரை புது தில்லியில் உள்ள அகில இந்திய மருத்துவ அறிவியல் கழகத்தின் பீடத்தில் உறுப்பினராக இருந்தார். அந்த நேரத்தில் அவர் மயக்கவியல் மற்றும் நோய்த்தடுப்பு சிகிச்சையியல் ஆகிய பிரிவுகளைக் கற்பித்தலிலும் ஆராய்ச்சியிலும் ஈடுபட்டார். இருபது ஆண்டுகளாக அவர் இந்தியாவில் மருத்துவமனை மற்றும் சமூகம் சார்ந்த ஆராய்ச்சிகளில் தீவிரமாக பணியாற்றினார்.

2001-ஆம் ஆண்டில், சுவிட்சர்லாந்தின் ஜெனீவாவில் உலக சுகாதார அமைப்பில் சேர்ந்தார்.  அங்கு, அவர் 2002 முதல் 2018 வரை உலக சுகாதார நிறுவன ஆராய்ச்சி நெறிமுறைகள் மறுஆய்வுக் குழுவையும், 2013 முதல் 2018 வரை உலகளாவிய சுகாதார நெறிமுறைக் குழுவையும் நிர்வகித்தார்.  மே 2018 இல், சக்சேனா உலக சுகாதார அமைப்பிலிருந்து வெளியேறி, இப்போது ஜெனீவா பல்கலைக்கழகத்தில் வருகைப் பேராசிரியராகவும், ஐஎன்சிஎல்இஎன் (INCLEN) டிரஸ்ட் இன்டர்நேஷனல் நிறுவன மூத்த உயிரிய அறநெறியியல் ஆலோசகராகவும் உள்ளார்.

தனிப்பட்ட வாழ்க்கை 
சக்சேனா உலக சுகாதார அமைப்பைச் சேர்ந்த சேகர் சக்சேனாவை மணந்தார்,  அவர்கள் ஒன்றாக சுவிட்சர்லாந்தின் ஜெனிவாவில் வசிக்கின்றனர். இவர்களுக்கு வயது வந்த இரு மகள்கள் உள்ளனர்.

மேற்கோள்கள்

வெளி இணைப்புகள் 

 உலக சுகாதார அமைப்பின் உலகளாவிய சுகாதார நெறிமுறைகள்
 அபா சக்சேனா, எம்.டி.க்கான ரிசர்ச்கேட் சுயவிவரம், இங்கு வெளியிடப்பட்ட பெரும்பாலான கட்டுரைகளை பதிவிறக்கம் செய்யலாம்.
தில்லி நபர்கள்
வாழும் நபர்கள்
அமைதிபுரம்

அமைதிபுரம் என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது துணுக்காய் பிரதேச செயலாளர் பிரிவில் அமைந்துள்ளது. இது கிளிநொச்சிக்குத் தென்மேற்கே சுமார் 18 கிலோமீட்டர் தூரத்தில் அமைந்துள்ளது.

பாடசாலைகள் 
அமைதிபுரம் தமிழ் வித்தியாலயம்

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்